ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Νοεμβρίου 1998 για μια διάταξη παρέκκλισης που αφορά την απόφαση 71/128/ΕΟΚ σχετικά με τη συμβουλευτική επιτροπή αλιείας [κοινοποιηθείσα υπό τον αριθμό Ε(1998) 3591] (98/726/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Κοινότητας,
Εκτιμώντας:
ότι, με την απόφαση 71/128/ΕΟΚ της Επιτροπής (1), όπως τροποποιήθηκε τελευταία από την απόφαση 97/246/ΕΚ (2), συστάθηκε μια συμβουλευτική επιτροπή αλιείας 7
ότι, με την απόφαση 97/246/ΕΚ, περιορίστηκε η διάρκεια της θητείας των μελών της επιτροπής σε 18 μήνες, έτσι ώστε να μπορούν να προσαρμοστούν ο ρόλος και ο τρόπος λειτουργίας της επιτροπής, για να ληφθούν υπόψη οι εξελίξεις που μεσολάβησαν από τη σύστασή της, με σκοπό να βελτιωθεί η διαδικασία διαβούλευσης και οι όροι με τους οποίους λειτουργεί η επιτροπή 7
ότι η Επιτροπή δεν έχει ολοκληρώσει εγκαίρως την κατάρτιση κατάλληλων διατάξεων για τη διάρθρωση της επιτροπής και τις διαδικασίες λειτουργίας της, ώστε να εκδοθεί νέα απόφαση πριν από τη λήξη της θητείας της παρούσας επιτροπής 7
ότι η Επιτροπή πρέπει να εξακολουθήσει τη λειτουργία της έως ότου εκδοθεί νέα απόφαση,
ΑΠΟΦΑΣΙΖΕΙ:
Άρθρο 1
Κατά παρέκκλιση των άρθρων 4 και 5 της απόφασης 71/128/ΕΟΚ, τα μέλη της συμβουλευτικής επιτροπής αλιείας, καθώς και ο πρόεδρος και οι δύο αντιπρόεδροι, εξακολουθούν να ασκούν τα καθήκοντά τους έως την ημερομηνία ορισμού της νέας επιτροπής ή έως τις 31 Ιουλίου 1999, το αργότερο.
Άρθρο 2
Η παρούσα απόφαση εφαρμόζεται από τις 15 Νοεμβρίου 1998.
Βρυξέλλες, 24 Νοεμβρίου 1998.